कम्मै इच समर्पित गुरूदत्त अपने पारिवारिक फर्ज गी नभाई नेई सके। इसदे बाद गुरूदत्त ते गीता दत्त बक्ख बक्ख रौह्‌न लगे। इसदा इक मुक्ख कारण एह् बी रेआ जे उसलै उंदा नां अभिनेत्री वहीदा रहमान कन्नै बी जोड़ेआ जा करदा हा। गीता राय थमां जुदाई दे बाद गुरूदत्त त्रुट्टी गेआ ते उनें अपने आपै गी शराबै दे नशे इच डोब्बी दित्ता। 10 अक्तूबर 1964 गी संवाद लेखक अबरार अल्वी ने जिसलै उंदे घऱ फोन कीता तां घैंटी लगातार बजदी रेई। गुरूदत्त दे नौकर ने उनेंगी ठोआलने दी कोशश कीती पर तां तक्कर एह् बेह्‌तरीन फिल्म निर्देशक दुनिया गी अलविदा गलाई चुके दा हा। गुरूदत्त दा मौत इक स्वाभाविक मौती ही जां आत्महत्या एह् अज्ज बी इक रहस्य ऐ।